Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 65

7. évfolyamon a tárgy részeként de külön megtervezve található az etika témaköre heti 1 órában. A tantárgy óraszáma: 278 Ennek felosztása: Évfolyam 5. 6. 7. 8. Összesen Tantárgy /modul Heti Évi Heti Évi Heti Évi Heti Évi Történelem 1,5 Etika Alapelvek, célok (NAT 3) Az Ember és társadalom mûveltségi terület középpontjában az ember világa áll. Három aspektusa a történelem, az emberismeret és a társadalomismeret (jelenismeret). A történelem a társadalom közös emlékezete. Tanításának célja a történelmi mûveltség elsajátítása, amely a közös kommunikációs alapot és ezáltal a kölcsönös megértés lehetõségét biztosítja a szûkebb és tágabb közösség (a lakóhelytõl a nemzeten át az emberiségig) számára. Mindez nélkülözhetetlen a közösséghez tartozás tudatának, különösen a nemzeti és európai identitástudatnak az elmélyítéséhez. A történelmi folyamatok megértése alapozza meg a történelmi tudat kialakulását, vagyis annak konkrét belátását egyrészt, hogy a jelen – egyéni életünket is beleértve – nagymértékben a múlt eseményeinek eredménye, másrészt, hogy mai életünk hatást fog gyakorolni a jövõ nemzedékek sorsára is. Ezért fontos, hogy a történelmi múlttal való találkozás és a történelembõl fakadó tanulságok feldolgozása a tanulók számára személyes élmény legyen. Az emberismeret az etika, az antropológia és a pszichológia alapfogalmainak, értelmezési kereteinek bemutatásával járul önismeretünk elmélyítéséhez. Betekintést nyújt az embert másokhoz és önmagához, a társadalomhoz és a természethez fûzõ szellemi kapcsolatok világába. Segít tudatosítani az ember sorsától elválaszthatatlan értékdilemmákat, megismertet az erkölcsi vitákban használatos érvelésmódokkal, fejleszti az önálló tájékozódáshoz, felelõs döntéshez, a mások álláspontjának megértéséhez szükséges attitûdöket és képességeket. A társadalomismeret ahhoz segít hozzá, hogy tájékozódni tudjunk saját korunk társadalmi, gazdasági és politikai jelenségei között. Az ismeretek nyújtásán túl ez mindenekelõtt a társadalmi problémák iránti érzékenység növelését, valamint a konfliktusok elemzéséhez szükséges képességek fejlesztését igényli. Látóköre kiterjed a lakóhely, az ország, Európa és az egyesülõ világ problémáira, és ezáltal készít fel a demokratikus közéletben való tudatos részvételre. A társadalmi tapasztalatok és ismeretek megszerzésében az alsóbb évfolyamokon a játékoknak, a konkrét szituációknak, az életszerû helyzeteknek van kitüntetett szerepük. A felsõbb évfolyamokon fokozatosan elõtérbe kerül az önálló tanulás, a politikai-társadalmi-gazdasági mozgások és változások figyelemmel kísérése, az egyéni vélemények megfogalmazása, a vita, a demokratikus polgári lét magatartásformáinak kialakítása. A fejlesztés kiemelt területei: a személyiség és az emberi jogok tiszteletére nevelés, a nemzeti identitás, a történelmi és állampolgári tudat erõsítése, a szociális érzékenység, az életkornak megfelelõ társadalmi problémák iránti nyitottság, a környezetért érzett felelõsség, más kultúrák megismerése és elfogadása, a humánus, értékeket védõ magatartás fejlesztése, a demokratikus intézményrendszer használatához szükséges ismeretek és képességek kialakítása. A történelem tanterv alapelvei: • Történettanításon alapuló történelemtanítás • Önálló tanulói tevékenység, a készségek és képességek fejlesztése. • A komplexitás, mely a történelem és állampolgári ismeretek egységét a társadalomtudományok (régészet, összehasonlító nyelvtudomány, néprajz, szociológia, közgazdaságtan, filozófia) iskolai reprezentálását és a történettudomány komplexitását (politika-, társadalom-, gazdasági és kultúrtörténet mellett/helyett a mûvelõdés-, a vallás-, a mentalitás-, a tudománytörténet elõtérbe állítását) jelenti. • A kronológiai elv mellett a tematikus tananyag-elrendezés is érvényesül. • "Mába nyúló", azaz napjainkig tartó történelem egyes korszakain belül a nemzeti történelem aránya meghatározó. • A világtörténelmi látásmód biztosítása. • Az évfolyamonkénti tiszta korok tanításának a biztosítása. Az életmód- és mentalitástörténet egyes elemei, a történelmi személyiségek bemutatásának nevelõ ereje. • A helyi szûkebb közösséghez, a lakóhelyhez, a család történetéhez való kapcsolódása a "nagy" történelemnek. Célok és feladatok

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes